ECall

eCall on eurooppalainen hätäpuhelujärjestelmä, jonka tarkoituksena on saada kaikkiin Euroopan teillä liikkuviin kulkuneuvoihin järjestelmä joka lähettää onnettomuustilanteessa hätäsignaalin hätäkeskukseen. eCall lähettää hätäkeskukseen tärkeää tietoa onnettomuudesta ja avaa puheyhteyden mikäli mahdollista.

eCall-järjestelmän standardit ja määritykset valmistuivat vuoden 2007 aikana. eCall-järjestelmää on testannut Euroopan komission tukema E-MERGE-projekti useissa Euroopan maissa, muun muassa Saksassa, Italiassa, Alankomaissa, Espanjassa, Ruotsissa ja Isossa-Britanniassa.

Euroopan komissio, autoteollisuuden edustajat ja muut yhteistyökumppanit ovat sopineet, että ajoneuvot, jotka tulevat markkinoille syyskuun 2010 jälkeen, tulee olla varustettuna eCall-järjestelmällä.

eCall-konsortion ovat perustaneet Euroopan komissio, Acea ja Ertico.

Vaikutukset onnettomuustilanteessa
Raportin mukaan eCall-järjestelmä olisi voinut erittäin todennäköisesti estää 4,7 % moottoriajoneuvossa mukana olleiden osallisten kuolemista. Kevyen liikenteen ja moottoriajoneuvon välisissä onnettomuuksissa järjestelmällä ei todennäköisesti olisi ollut vaikutusta kuolleiden määrään. Kaikkiaan eCall-järjestelmällä arvioitiin voitavan välttää 4–8 % Suomen liikennekuolemista.

Lähteet

Aiheesta muualla
Suomen eCall-verkkosivut 
Suomen eCall-verkkosivujen testialusta 
eSafetySupport.org - eCall Toolbox (englanniksi)
Tietokone-lehti: Hätäviestijärjestelmä sutii tyhjää 
Tietokone-lehti: Ecall käytössä vuoteen 2009 mennessä 

Tietoliikenne
Liikenneturvallisuus